РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12

от заседание на комисия ”Управление на собствеността”
към Пленума на Висшия съдебен съвет, проведено на 24.08.2016 г.

Днес, 24.08.2016 г. /сряда/ от 11.00 часа се проведе заседание на Комисия „Управление на собствеността” към Пленума на Висшия съдебен съвет. На основание т. 76 от протокол № 30/28.07.2016 г. комисията е в състав:

                                                                          Михаил Кожарев – председател
Димитър Узунов							                                          Румен Георгиев   

От администрацията на ВСС присъстват: инж. Димитър Шиклев – директор дирекция „Управление на собствеността“, АВСС, инж. Добромира Димитрова – главен експерт дирекция „УС“, АВСС, инж. Лидия Кирилова – главен експерт дирекция „УС“, АВСС, Владимир Димитров – старши експерт, юрист дирекция „УС“, АВСС и Анжела Цветанова – младши експерт дирекция „УС“, АВСС.
.

Д Н Е В Е Н   Р Е Д:

1. ОТНОСНО: Писмо от Прокуратура на Република България с искане за изграждане на пожароизвестителна инсталация за нуждите на Апелативна прокуратура София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. Извършването на разход за изграждането на пожароизвестителна инсталация на седми и осми етаж на сградата на ул. „Антим I“ № 17, ползвани от Апелативна прокуратура София, е неотложно необходим.
Стойността на разхода е определена на 7 655 лв., съгласно приложена оферта.
1.2.	Решението да се изпрати на комисия „Бюджет и финанси“ за корекция на бюджета на Прокуратурата на Република България.

2. ОТНОСНО: Писмо от Прокуратура на Република България с искане за осигуряване на средства за основен ремонт на покрива на Съдебна палата гр. Средец.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОТЛАГА разглеждането на т. 2 за следващо заседание на комисията.
2.2. ВЪЗЛАГА на експертите от дирекция „Управление на собствеността“ да окомплектоват двете преписки от Прокуратурата на Република България и от Районен съд гр. Средец по протокол № 9/03.08.2016 г., т.6, заедно с количествено – стойностна сметка за ремонта и документ за дялово участие.

3. ОТНОСНО: Искане от председателя на Окръжен съд гр. Стара Загора за осигуряване на средства за авариен ремонт на два кабинета и закупуване на офис обзавеждане на съдийски кабинет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОТЛАГА разглеждането на т. 3 за следващо заседание на комисията.
3.2. Да се изиска от председателя на Окръжен съд гр. Стара Загора констативен протокол за състоянието на нуждаещите се от ремонт помещения. 

4. ОТНОСНО: Искане от председателя на Административен съд гр. Благоевград за осигуряване на средства за доставка и монтаж на метални архивни шкафове.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на разход за доставка и монтаж на метални архивни шкафове в Административен съд гр. Благоевград е необходимо. Стойността на разхода е определена на 1 176 лв., съгласно най – ниската оферта. 
4.2. Решението да се изпрати на комисия „Бюджет и финанси“ за корекция на бюджета на Административен съд гр. Благоевград.

 
5. ОТНОСНО: Искане от председателя на Върховен касационен съд за даване на съгласие за подаване на заявление по реда на чл. 24 от Наредбата за определяне и администриране на местни данъци и такси и цени на административни услуги, предоставяни от Столична община.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

5.1. ОТЛАГА разглеждането на т. 5 за следващо заседание на комисията.
5.2. ВЪЗЛАГА на Владимир Димитров – старши експерт – юрист дирекция „Управление на собствеността“ да изготви становище по искането от председателя на Върховен касационен съд за подаване на заявление по реда на чл. 24 от Наредбата за определяне и администриране на местни данъци и такси и цени на административни услуги, предоставяни от Столична община.

6. ОТНОСНО: Писмо от председателя на Окръжен съд гр. Русе относно ползване на помещения в сградата на Съдебната палата за нуждите на Областния съвет по сигурността.
Приложение: Доклад от инж. Димитър Шиклев – директор дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

6.1. ОТЛАГА разглеждането на т. 6 за следващо заседание на комисията.
6.2. ВЪЗЛАГА на експертите от дирекция „Управление на собствеността“ да изготвят становище и проект на решение по писмото от председателя на Окръжен съд гр. Русе относно ползване на помещения в сградата на Съдебната палата за нуждите на Областния съвет по сигурността.

7. ОТНОСНО: Писмо от Министерство на правосъдието относно предприемане на действия по съставяне на актове за обособените части от съдебните сгради.
Приложение: Доклад от инж. Лидия Кирилова – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

7.1. ОТЛАГА разглеждането на т. 7 за следващо редовно заседание на комисията.
7.2. ВЪЗЛАГА на експертите от дирекция „Управление на собствеността“ да предложат конкретни варианти по предложенията от Министерство на правосъдието относно предприемане на действия по съставяне на актове за обособените части от съдебните сгради.

8. ОТНОСНО: Писма от Министерство на правосъдието относно информация, свързана с управлението на общите части на сгради в режим на етажна собственост.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

8.1. ОДОБРЯВА проект на писмо до председателите на управителните съвети (управители) на етажната собственост на бл. 215А, ул. „Боряна“ № 59, бл. 216А, ул. „Боряна“ № 61, бл.4А, ул. „Букет“ № 80, бл.154А, ул. „Майор Юрий Гагарин“ № 22 и бл. 61, вх. А, ж.к. „Манастирски ливади – изток“ в гр. София.

9. ОТНОСНО: Състояние на административна сграда, ползвана за нуждите на Районен съд и Районна прокуратура гр. Бяла.
Приложение: Доклад от инж. Добромира Димитрова – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

9.1. ПРИЕМА за сведение доклада за състоянието на административна сграда, ползвана за нуждите на Районен съд и Районна прокуратура гр. Бяла.
9.2. ВЪЗЛАГА на инж. Димитър Шиклев директор на дирекция „Управление на собствеността“ и инж. Добромира Димитрова – главен експерт, в срок до 15.09.2016 г. да извършат оглед на имотите, посочени в доклада и да проведат разговори с представители на областния управител на област Русе и с кмета на община Бяла за предоставяне на свободен държавен или общински сграден фонд на територията на града до решаване на проблема с ползваната към днешна дата административна сграда.
За резултата от срещата да бъде изготвен доклад с предложения.

10. ОТНОСНО: Информация от и.ф. председател на Районен съд гр. Мадан във връзка с прекратяване на договор за наем на недвижим имот – публична държавна собственост.
Приложение: Доклад от Анжела Цветанова – младши експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

10.1. ПРИЕМА за сведение доклада относно прекратяване на договор за наем от 11.06.2016 г., с обект „банков офис“, находящ се в Съдебна палата гр. Мадан и претенции за извършени подобрения в размер на 2 000 лв., по писма рег. № 04-00-167/30.06.2016 г., № 11-07-1709/04.08.2016 г. и № 11-07-1916/08.08.2016 г.
10.2. ОДОБРЯВА проект на писмо до и.ф. председател на Районен съд гр. Мадан.

 11. ОТНОСНО: Разпределяне на подвижни стелажни системи, предлагани от Върховен касационен съд.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

11.1. ИЗПРАЩА преписката на комисия „Бюджет и финанси“, по компетентност.

12. ОТНОСНО: Писмо от Прокуратура на Република България с искане за предоставяне на информация относно предприетите действия за извършване на авариен ремонт на етаж от сградата на Окръжна прокуратура Враца.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

12.1. ОДОБРЯВА проект на писмо до Прокуратурата на Република България.

13. ОТНОСНО: Писмо от Министерство на правосъдието във връзка с информация от председателя на Върховен административен съд за продължаване процедура по договор № 40/19.10.2015 г.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

13.1. Поставеният въпрос за продължаване процедура по договор № 40/19.10.2015 г. е от компетентност на председателя на Върховен административен съд.

14. ОТНОСНО: Писмо от председателя на Върховен касационен съд с искане за предоставяне на становище относно необходимостта за предоставяне на помещение на „Информационно обслужване“ АД, реда за предоставяне, както и определяне на всички разходи, свързани с ползването му.

След проведените обсъждания и с оглед наличие на допълнителна информация и документация 

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

14.1. ВРЪЩА преписката на дирекция „Управление на собствеността“ за доокомплектоване.

15. ОТНОСНО: Договор за възлагане между Висш съдебен съвет и застрахователен брокер „Брокер Инс“ ООД.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

15.1. ПРИЕМА за сведение договора за възлагане между Висш съдебен съвет и застрахователен брокер „Брокер Инс“ ООД.

16. ОТНОСНО: Деклариране на недвижими имоти по Закона за местни данъци и такси.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

16.1. ВЪЗЛАГА на експертите от дирекция „Управление на собствеността“ да изготвят мотивиран доклад с предложение относно действията, свързани с деклариране на недвижимите имоти по Закона за местни данъци и такси.

17. ОТНОСНО: Информация във връзка с отдадени под наем обекти със стопанско предназначение в сградата на Софийски районен съд.
Приложение: Доклад от Анжела Цветанова – младши експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

17.1. ОДОБРЯВА проект на писмо до Министерство на правосъдието във връзка с отдадени под наем обекти със стопанско предназначение в сградата на Софийски районен съд.

18. ОТНОСНО: Уведомление относно прекратяване на договор за наем на ведомствено жилище.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

18.1. ОДОБРЯВА проект на писмо до Министерство на правосъдието във връзка с уведомление относно прекратяване на договор за наем на ведомствено жилище.

19. ОТНОСНО: Решение на Комисия по правни и институционални въпроси относно предоставяне на информация за напредъка по Механизма за сътрудничество и оценка (МСО) във връзка с предстояща експертна мисия на Европейската комисия в България в периода 26 – 30 септември 2016 г.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

19.1. ИЗРАЗЯВА становище, че по т. 2 от Препоръките от Доклада на Европейската комисия в рамките на Механизма за сътрудничество и оценка е изготвен Доклад от междуведомствена работна група, създадена със заповед № ЛС-04-200/10.02.2015 г., изменена (удължаване на срока) със заповед № ЛС-04-274/25.02.2015 г. на министъра на правосъдието, за анализ на ползвания от органите на съдебната власт сграден фонд и предложения за по-ефективно управление на имуществото на съдебната власт в гр. София. В него е предвидено Административен съд София - град да бъде преместен в сградата на ул. „Драган Цанков“ №6, освобождавайки етажите на ул. „Георг Вашингтон” № 17, в които се помещава Инспектората към ВСС. Проектирането на ремонтни дейности в сградата на ул. „Драган Цанков“ № 6 е предвидено в бюджетната прогноза на съдебната власт за 2016 год.
19.2. ИЗПРАЩА решението по т. 19.1 на дирекция „Международна дейност“.

20. ОТНОСНО: Решение на Комисия по правни и институционални въпроси относно писмо от Министерство на правосъдието за предоставяне на информация  за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (GRECO) на тема: „Превенция на корупцията по отношение на народните представители, съдиите и прокурорите“.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

20.1. ПРИЕМА за сведение решение на Комисия по правни и институционални въпроси за информация по изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (GRECO) на тема: „Превенция на корупцията по отношение на народните представители, съдиите и прокурорите“.

21. ОТНОСНО: Необходимост от издаване на заповед за 72 часова проба на асансьорна уредба в Съдебна палата гр. Карнобат.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

21.1. УПЪЛНОМОЩАВА председателя на комисия „Управление на собствеността“ да издаде заповед за 72 часова проба на асансьорна уредба в Съдебна палата гр. Карнобат.

22. ОТНОСНО: Писмо от Министерство на правосъдието с вх. № 04-00-248/22.08.2016 г. относно допълнителни споразумения между МП, ВСС, „Водстрой ВТ“ АД и Централна кооперативна банка АД.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

22.1. УПЪЛНОМОЩАВА Представляващия Висшия съдебен съвет да подпише четиристранно споразумение към договор № 93-00-650/28.12.2015 г. за откриване на сметка със специално предназначение (ескроу сметка). 

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА“: /П/

                                                             МИХАИЛ КОЖАРЕВ   

ЧЛЕНОВЕ:	  /П/ ДИМИТЪР УЗУНОВ

						             /П/ РУМЕН ГЕОРГИЕВ